ZAJEDNICA sPORTSKIH UDRUGA GRADA VUKOVARA**,** TRG DRAŽENA PETROVIĆA 2, Vukovar, OIB: 30610225045,zastupan po predsjedniku Ivanu Polhertu (u nastavku teksta: Davatelj financijskih sredstava)

i

*naziv udruge / kluba*, *ulica i broj*, *mjesto*, OIB:…….., zastupan po predsjedniku *Ime i prezime predsjednika kluba* (u nastavku teksta: Korisnik financiranja)

zaključuju sljedeći:

# U G O V O R

# O SUFINANCIRANJU PROGRAMA JAVNIH POTREBA U SPORTU

# GRADA VUKOVARA ZA 2022. GODINU

Članak 1.

(1) Ovim Ugovorom definiraju se prava i obveze potpisnika vezana za realizaciju predmetnog programa.

(2) Stranke potpisnice ovog Ugovora suglasne su da će, temeljem Javnog poziva za sufinanciranje programa javnih potreba u sportu Grada Vukovara za 2022. godinu objavljenog 22. listopada 2021. godine (u daljnjem tekstu: Poziv)**,** Davatelj financijskih sredstavasufinancirati prijedlog

***Trening i natjecanje sportaša mlađih dobnih kategorija i sportaša seniora***

***Sportske aktivnosti invalida i osoba s teškoćama u razvoju***

s rokom izvršenja programa do 31. prosinca 2022.

(3) Sredstva sufinanciranja, u skladu s Javnim pozivom iz prethodnog stavka ovog članka, utvrđuju se u iznosu od

**IZNOS,**

a osigurana su u proračunu Grada Vukovara za 2022. godinu.

Članak 2.

(1) Sredstva iz stavka 3. članka 1. ovog Ugovora Korisnik financiranja može koristiti isključivo za realizaciju programa iz članka 1. ovog ugovora sukladno obrascu proračuna koji je sastavni dio Ugovora.

Članak 3.

(1) Sredstva iz stavka 3. članka 1. ovog Ugovora isplatit će se iz Proračuna Grada Vukovara za 2022. godinu na žiro račun Korisnika broj: HR………, otvoren kod ………..banke u najviše 12 rata u 2022. godini sukladno punjenju proračuna i na temelju zahtjeva Korisnika.

Članak 4.

(1) Kontrola ostvarivanja ugovornih obveza izvršit će se putem Davatelja financijskih sredstava i Upravnog odjela za obrazovanje, sport i branitelje Grada Vukovara (u nastavku teksta: Nadležni upravni odjel).

Članak 5.

(1) Korisnik podnosi polugodišnji izvještaj o provedbi u roku od 30 dana nakon isteka izvještajnog razdoblja. Izvještaj se podnosi na propisanom obrascu Davatelja.

(2) Korisnik financiranja je dužan Davatelju financijskih sredstava u roku od 60 dana od dana realizacije programa dostaviti završno izvješće o provedbi programa uz obrazloženje, dostaviti presliku vjerodostojnih isprava (računi, ugovori i slični ovjereni, potpisani i vjerodostojni dokumenti), dostaviti dokaze o plaćanju svih troškova (preslika izvoda iz banke za bezgotovinsko plaćanje, odnosno isplatnice i blagajnička izvješća u slučaju gotovinskog plaćanja), novinske, radijske, televizijske i druge objave te eventualno druge informacije.

(3) Radi kontrole namjenskog korištenja sredstava izvješće o provedbi programa treba sadržavati:

a) Opisni izvještaj provedbe programa i

b) Financijski izvještaj provedbe programa.

(4) Izvještaji se dostavljaju u tiskanom obliku na propisanim obrascima koji su sastavni dio natječajne dokumentacije i u elektroničkoj verziji (e-mailom), najkasnije 60 dana od dana završetka projekta iz članka 1. ovog Ugovora.

(5) Ako Davatelja financijskih sredstava i Nadležni upravni odjel utvrdi da Korisnik financiranja nije dostavio uredno ispunjene obrasce, odnosno ukoliko nedostaju potrebni prilozi, pisanim će putem obavijestiti istoga o uočenim nedostacima te ga pozvati na dostavu istih u roku od 8 dana od dana primitka obavijesti.

Članak 6.

(1) Davatelj pridržava pravo kontinuiranog praćenja i vrednovanja provedbe programa korisnika iz članka 1. te preispitivanje financija i troškova u bilo koje vrijeme trajanja financiranja te u razdoblju od 7 godina nakon završetka programa.

(2) Davatelj može neposrednu kontrolu iz prethodnog stavka ovog Ugovora obaviti terenskim posjetom prostorijama korisnika te je o namjeri izvršenja neposredne kontrole dužan prethodno obavijestiti korisnika barem sedam dana prije planiranog izvršenja kontrole.

Članak 7.

(1) Korisnik ovlašćuje davatelja da radi nadzora namjenskog korištenja sredstava iz članka 1. neposredno kontaktira sve pravne i fizičke osobe kojima je prema priloženoj dokumentaciji korisnik isplatio novčana sredstva koja je dobio od davatelja za financiranje programa.

Članak 8.

(1) Korisnik se obvezuje pravodobno obavijestiti davatelja o manjim i većim izmjenama ugovora. Manje izmjene ugovora mogu biti:

- zamjena člana projektnog tima

- promjena bankovnog računa korisnika

- promjena adrese ili drugih kontakata korisnika

- male promjene programa ili projekta koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

(2) Manje izmjene ne zahtijevaju izradu dodatka Ugovoru.

(3) Veće izmjene ugovora su:

- izmjene proračuna između proračunskih poglavlja veće od 15%

- dodatak novih aktivnosti u program ili projekt

- promjena programskih ili projektnih aktivnosti koja značajno utječe na opseg i ciljeve.

(4) Veće izmjene Ugovora zahtijevaju izradu dodatka ugovoru i njegovo potpisivanje od strane davatelja i korisnika. Davatelj odlučuje kod svake obavijesti radi li se o manjoj ili većoj izmjeni i sukladno tome odlučuje je li potrebno izraditi dodatak ugovoru.

Članak 9.

(1) Izmjene ugovornih obveza korisnik može zatražiti najkasnije 60 dana prije isteka roka provedbe projekta. Svaka izmjena ugovornih obveza treba biti zatražena i odobrena u pisanom obliku.

(2) Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

(3) Zahtjev za većim izmjenama ugovora korisnik dostavlja davatelju u pisanom obliku s obrazloženjem i popratnom dokumentacijom kojom se opravdava taj zahtjev.

(4) Davatelj ima pravo ne odobriti prenamjenu dijela sredstava i/ili produljenje razdoblja provedbe programa ako se time bitno mijenja sadržaj i priroda programa ili ako zahtjev nema utemeljenje u objektivnim razlozima za prenamjenu i/ili produljenje razdoblja provedbe. Odluku o odobrenju ili neodobrenju izmjena davatelj mora donijeti u roku od 20 radnih dana od dostave obavijesti od strane korisnika.

Članak10.

(1) Ako davatelj utvrdi da je korisnik nenamjenski koristio sredstva financijske potpore za izvršenje programa iz članka 1. ovog ugovora ili nije proveo program u ugovorenom razdoblju, ako nije podnio odgovarajuće izvještaje u roku ili ako davatelju ne omogući nadzor nad namjenskim korištenjem sredstava, daljnja isplata bit će obustavljena, a korisnik dužan vratiti primljena nenamjenski utrošena ili neutrošena sredstva, u roku od 30 dana od dana primitka pisane obavijesti davatelja o potrebi vraćanja zaprimljenih sredstava te o izvršenoj uplati sredstava obavijestiti Davatelja financijskih sredstava.

Članak 11.

(1) Ako davatelj utvrdi da korisnik nije ispunio ugovorne obveze, uskratit će pravo na dodjelu financijskih sredstava programima/projektima korisnika u sljedećih pet godina.

Članak 12.

(1) Korisnik se obvezuje na svim tiskanim, video i drugim materijalima vezanim uz program istaknuti logotip i naziv davatelja kao institucije koja financira program koji je predmet ugovora.

(2) Korisnik je suglasan da davatelj koristi i objavljuje dostavljene mu fotografije, video i audio zapise iz stavka 1. ovog članka u cilju promicanja natječaja za dodjelu financijskih sredstava, doprinosa davatelja razvoju civilnoga društva u Republici Hrvatskoj i djelovanja davatelja.

Članak 13.

Davatelj financijskih sredstava ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog projekta.

Članak 14.

Potpisom ovog ugovora Korisnik se obvezuje da kao primatelj financijskih sredstava iz javnih izvora za provođenje programa/projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

Članak 15.

(1) Uz obveze preuzete ovim ugovorom ugovorne strane prihvaćaju uvjete navedene u čl. 37 do 54. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15 i 37/21).

Članak 16.

(1) Na primjenu ovog ugovora odgovarajuće se primjenjuju odredbe Zakona o sportu („Narodne novine“ broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20 i 77/20), Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge ((Narodne novine“ broj 26/15 i 37/21) i Odluke o utvrđivanju kriterija, mjerila i postupaka za odobravanje financiranja programa i projekata od interesa za opće dobro koje provode udruge na području grada Vukovara ("Službeni vjesnik" Grada Vukovara br. 11/17).

Članak 17.

(1) Za svaki oblik komunikacije – dostavu obavijesti o izmjenama i dopunama ugovora i dostavu izvještaja – koji je povezan s ovim ugovorom potrebno je navesti referentni broj ugovora i naziv projekta/programa te ga poslati na sljedeće adrese:

(2) Za davatelja

Trg Dražena Petrovića 2, 032/421-866, zsugv@zsugv.hr

(3) Za korisnika

< adresa, tel., adresa elektronske pošte korisnika za korespondenciju>

Članak 18.

(1) Mogući sporovi iz ovog ugovora rješavati će se sporazumno, a ako to neće biti moguće ugovara se nadležnost mjesno nadležnog suda za grad Vukovar.

Članak 19.

(1) Ovaj je ugovor sačinjen u tri (3) istovjetna primjerka od kojih jedan zadržava Korisnik potpore, a ostale zadržava Davatelj financijskih sredstava.

Članak 20.

(1) Ugovorne stranke razumiju odredbe ovog Ugovora, te ga u znak prihvaćanja vlastoručno potpisuju.

(2) Ovaj ugovor stupa na snagu s danom kad ga potpiše posljednja ugovorena strana.

URBROJ:

U Vukovaru, \_\_. \_\_\_\_\_\_ 202\_. U Vukovaru, \_\_.\_\_\_\_\_\_\_\_\_\_\_202\_.

 Za Davatelja Za Korisnika (Naziv udruge)

 PREDSJEDNIK PREDSJEDNIK / OVLAŠTENA OSOBA

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ivan Polhert  Ime i Prezime